KOMMISSIONENS FORORDNING (EF) Nr. 1353/98 af 26. juni 1998 om ændring af forordning (EØF) nr. 3846/87 om fastsættelsen af nomenklaturen over eksportrestitutioner for landbrugsprodukter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 804/68 af 27. juni 1968 om den fælles markedsordning for mælk og mejeriprodukter (1), senest ændret ved forordning (EF) nr. 1587/96 (2), særlig artikel 17, stk. 14, og

ud fra følgende betragtninger:

I Kommissionens forordning (EØF) nr. 3846/87 (3), senest ændret ved forordning (EF) nr. 707/98 (4), er der på grundlag af den kombinerede nomenklatur fastsat en nomenklatur over eksportrestitutioner for landbrugsprodukter; i bilaget hertil er der i fodnoterne under sektor 9 fastsat bestemmelser for ydelse og beregning af restitutioner for mælk og mejeriprodukter;

forordning (EF) nr. 707/98 ændrede metoden til beregning af restitutionerne for visse former for kondenseret mælk, der er tilsat sukker; beregningen er herefter baseret på en standardblanding bestående af 60 % mælk og 40 % saccharose; det har vist sig at blandingen af visse produkter specielt tager sigte på at opnå et unormalt højt restitutionsbeløb; der bør derfor ske en tilpasning af nomenklaturen over restitutioner for landbrugsprodukter ved fastsættelse af et minimumsindhold af saccharose for de pågældende produkter;

visse bestemmelser i fodnoterne fortolkes forskelligt; disse bestemmelser bør derfor gøres klarere;

de i denne forordning fastsatte foranstaltninger er i overensstemmelse med udtalelse afgivet af Forvaltningskomitéen for Mælk og Mejeriprodukter -

UDSTEDT FØLGENDE FORORDNING:

Artikel 1

I sektor 9 i bilaget til forordning (EØF) nr. 3846/87 foretages følgende ændringer:

1) Oplysningerne vedrørende KN-kode 0402 99, 0404 90 81 og 0404 90 83 erstattes af teksten i bilag I.

2) Fodnote 4 og 14 erstattes af teksten i bilag II.

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Den anvendes fra den 1. juli 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 26. juni 1998.

På Kommissionens vegne

Franz FISCHLER

Medlem af Kommissionen

(1) EFT L 148 af 28. 6. 1968, s. 13.

(2) EFT L 206 af 16. 8. 1996, s. 21.

(3) EFT L 366 af 24. 12. 1987, s. 1.

(4) EFT L 98 af 31. 3. 1998, s. 11.

BILAG I

>TABELPOSITION>

BILAG II

(4) Restitutionsbeløbet for 100 kg af produktet henhørende under denne position er lig med summen af følgende elementer:

a) det anførte beløb pr. kg multipliceret med vægten af de mælkeprodukter, der er indeholdt i 100 kg af produktet.

Såfremt produktet er tilsat valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, multipliceres det anførte beløb pr. kg med vægten af de mælkeprodukter, der er indeholdt i 100 kg af produktet, idet der ses bort fra tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504

b) et element, der er beregnet i henhold til artikel 12, stk. 3, i Kommissionens forordning (EF) nr. 1466/95 (EFT L 144 af 28. 6. 1995, s. 22).

Ved afslutning af toldformaliteterne angives i den dertil foreskrevne erklæring, om der er tilsat ikke-mælkeprodukter og/eller valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og i bekræftende fald angives:

- det faktiske vægtindhold af tilsætninger af valle og/eller valleprodukter og/eller lactoseprodukter og/eller kasein og/eller kaseinater og/eller permeat og/eller produkter henhørende under KN-kode 3504, og saccharose og/eller andre ikke-mælkeprodukter, pr. 100 kg af det færdige produkt, og navnlig

- den tilsatte valles indhold af lactose.

(14) Hvis produktet indeholder ikke-mælkeprodukter, bortset fra saccharose, tages der ved beregning af restitutionsbeløbet ikke hensyn til den andel, der svarer til ikke-mælkeprodukter.

Restitutionsbeløbet for 100 kg af produktet henhørende under denne position er lig med summen af følgende elementer:

a) det anførte beløb pr. kg multipliceret med vægten af de mælkeprodukter, der er indeholdt i 100 kg af produktet

b) et element, der er beregnet i henhold til artikel 12, stk. 3, i Kommissionens forordning (EF) nr. 1466/95 (EFT L 144 af 28. 6. 1995, s. 22).

Ved afslutning af toldformaliteterne angives i den dertil foreskrevne erklæring det faktiske vægtindhold af tilsætninger af saccharose og/eller andre ikke-mælkeprodukter pr. 100 kg af det færdige produkt.